2021.—2022. gada LBL sezona
2021.—2022. gada LBL sezona bija 31. Latvijas Basketbola līgas sezona. Šajā sezonā seši vadošie Latvijas klubi spēlēja OlyBet Latvijas—Igaunijas Basketbola līgā. Visi seši klubi piedalījās LBL augstākās divīzijas izslēgšanas spēlēs, kas sākās 2022. gada 13. aprīlī. Par Latvijas Basketbola līgas čempioniem 9. reizi kļuva Rīgas VEF, finālsērijā pieveicot BK Ventspils ar 4—1. VEF saspēlēs vadītāju Kristeru Zoriku atzina par finālsērijas vērtīgāko spēlētāju.